Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 389

3. Kompetenciaszintek 3.1. Alapkompetenciák A tanuló – legyen tisztában a zenei nevelés jelentőségével, – legyen tisztában a zene társadalomban betöltött szerepével, – ismerje az általános iskolában megtanult zenei fogalmakat, – ismerje nagy vonalakban a zenetörténeti korszakokat, – ismerje a népdalok főbb csoportjait, – ismerje a régi és új stílusú népdalok jellemzőit és a hozzá kapcsolódó fogalmakat, – ismerje az egyes zenetörténeti korszakok általános jellemzőit, – ismerje a fontosabb zenei műfajokat, – ismerje a fontosabb zeneszerzők munkásságát, – az általa ismert zenei részleteket be tudja sorolni műfaji szempontból, – ismerje fel hallás után a fontosabb hangszereket, – ismerje a szimfonikus zenekar összetételét, hangszercsoportjait, – ismerje a népi hangszereket, – önállóan elemezzen egyszerű ismeretlen zenei anyagot megadott szempontok alapján. 3.2. Kiegészítő kompetenciák A tanuló – ismerje a ritmusértékek írott és hangzó jelrendszerét, – képes legyen adott elemekből önállóan ritmussort készíteni írásban, – képes legyen adott elemekből a gyakorlatban ritmussort improvizálni (differenciált), – képes legyen többedmagával bonyolult ritmikai kompozíciót létrehozni (differenciált), – ismerjen fel különböző jellegű dallamokat (dúr-moll viszony), – legyen tisztában az egyházi és világi zene fogalmával, – ismerje a vokális zene hangulati kifejezőeszközeit, – legyen tisztában a zeneakusztika alapfogalmaival, – ismerje a magyar zenetörténet nagy alkotóit és a magyar zeneirodalom kiemelkedő alkotásait, – ismerje Kodály Zoltán és Bartók Béla zenepedagógiai és népzenekutatói munkásságát, 2006/79/II. szám – legyen tisztában a történelmi tárgyú magyar zeneművek zenetörténeti és ideológiai jelentőségével, – zenei ízlését legyen képes szavakban megfogalmazni, – legyen tisztában a különböző zenei stílusok hallgatóra gyakorolt eltérő hatásával.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes